கடந்த 1944 ம் ஆண்டு மும்பை கடலில் கப்பலில் தீப்பிடித்து எரிந்த தீயை அணைப்பதற்கான பணியில் ஈடுபட்டிருந்த 231 தீயணைப்பு வீரர்கள் தீயில் சிக்கி உயிர் நீத்தனர். அதே போல் 1955 ஆம் ஆண்டு முதல் 2018 ஆண்டு வரை தமிழகத்தில் ஏராளமான தீயணைப்பு வீரர்கள் பணியின் போது தீயில் கருகி உயிரிழந்துள்ளனர். பணியின் போது உயிரிழந்த வீரர்களின் நினைவாக ஏப் 14 முதல் 20 வரை தமிழ்நாடு தீயணைப்பு- மீட்பு பணி நிலையங்களில் தீயணைப்பு தொண்டு நாளாக அனுசரிக்கப்படுகிறது.